Document ID: 31997D0419

RÅDETS AFGØRELSE af 26. juni 1997 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet (97/419/FUSP)
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel J.3,
under henvisning til de overordnede retningslinjer fra Det Europæiske Råd i Lissabon den 26.-27. juni 1992,
under henvisning til afgørelse 94/942/FUSP (1) og 97/100/PESC (2), og
ud fra følgende betragtning:
Listen over varer i bilag I og IV til afgørelse 94/942/FUSP bør ajourføres, således at der tages hensyn til udviklingen i Wassenaar-arrangementet om kontrol med eksporten af konventionelle våben og varer og teknologier med dobbelt anvendelse i Australien-Gruppen, i Missile Technology Control Regime og i Gruppen af Leverandører af Nukleart Materiale -
TRUFFET FØLGENDE AFGØRELSE:
Artikel 1
1. Listen over varer med dobbelt anvendelse i bilag I til afgørelse 94/942/FUSP, som er omhandlet i afgørelsens artikel 2 samt i artikel 3, stk. 1, i Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (3), ændres i overensstemmelse med bilag I til nærværende afgørelse.
2. Bilag IV til afgørelse 94/942/FUSP, som er omhandlet i afgørelsens artikel 5 samt i artikel 19, stk. 1, litra b), i forordning (EF) nr. 3381/94, ændres i overensstemmelse med bilag II til nærværende afgørelse.
Artikel 2
Denne afgørelse offentliggøres i Tidende.
Artikel 3
Denne afgørelse træder i kraft på dagen for offentliggørelsen.
Den anvendes fra den tredivte dag efter offentliggørelsen.
Udfærdiget i Luxembourg, den 26. juni 1997.

Labels: 7
3
5